OzLabs/hebrew-wiki-articles huggingface dataset:
סכסוך אזרבייג'ן–ארמניה (2022)

ב-12 בספטמבר 2022 פתחה אזרבייג'ן במתקפה ארטילרית על עמדות ארמניות ליד הערים ורדניס, גוריס, סוטק וג'רמוק.<ref name="eurasianet"></ref> על אף שמקורות שונים אישרו כי אזרבייג'ן יזמה את המתקפה, משרד ההגנה של אזרבייג'ן וכלי תקשורת טורקיים (כאשר טורקיה תומכת צבאית באזרבייג'ן) טענו כי ארמניה ערכה "פרובוקציות בקנה מידה גדול" בסמוך לגבול אזרבייג'ן.<ref name="reuters-broers"></ref>

ב-13 בספטמבר הודיעה רוסיה כי ניסתה לתווך בין הצדדים על מנת להגיע להפסקת אש, אך הצדדים אישרו כי ההפסקה שהושגה הופרה תוך דקות.<ref></ref> באותו יום דיווח ראש ממשלת ארמניה, ניקול פשיניאן כי לפחות 105 חיילים ארמנים נהרגו.<ref></ref> אזרבייג'ן דיווחה על 50 הרוגים בקרב כוחותיה.<ref></ref>

הלחימה פרצה זמן קצר לאחר שהצבא הרוסי נחל כישלונות חמורים בשדה הקרב במסגרת מתקפת הנגד של אוקראינה במחוז חרקוב, כחלק מהפלישה הרוסית לאוקראינה, דבר אשר נתפס כמחליש את השפעתה האזורית של רוסיה, אשר תומכת ככלל בארמניה בכל הנוגע לסכסוכיה עם אזרבייג'ן.<ref></ref> ברקע הדברים נמצאים גם מאמצי האיחוד האירופי להגדלת ייבוא הגז מאזרבייג'ן, כדי לפצות על אובדן יבוא הגז מרוסיה.<ref></ref> בשל כך, ייתכן ואזרבייג׳ן רואה במצב הגאופוליטי כשעת כושר להכריע סכסוכי טריטוריה מתמשכים עם ארמניה לטובתה של אזרבייג׳ן.

לאחר תחילת הלחימה, ביקשה ארמניה להפעיל סעיף מאמנת ארגון האמנה לביטחון משותף (CSTO), בו חברה גם רוסיה, המחייב את המדינות החברות בו לפעול להגנת בעלת ברית מותקפת. משלחת הברית, בראשות מזכ"ל הברית, סטניסלב זאס, נשלחה לעקוב אחר המצב לאורך הגבול בין המדינות הלוחמות.

ב-16 בספטמבר נחתם הסכם הפסקת אש בין המדינות. ב-18 בספטמבר 2022 הגיעה משלחת מטעם ממשלת ארצות הברית בראשות ננסי פלוסי, דוברת הבית הלבן, לירוואן בירת ארמניה. במסגרת ביקורה בארמניה, האשימה את אזרבייג'ן בכך שהתקיפה את ארמניה, וציינה כי האמריקאים מחויבים בהפסקת האלימות ותומכים בהפסקת אש.<ref></ref> משמעות הדבר היא שארמניה, שעד לאירוע זה נחשבה לבעלת ברית חשובה של רוסיה, פנתה לארצות הברית על מנת לסיים את הלחימה. יש שרואים בדבר כאירוע המבליט את שקיעתה של רוסיה כמעצמה אזורית בשל חולשתה במלחמת אוקראינה.<ref></ref>

== רקע ==
כשנתיים לפני הסכסוך, בספטמבר 2020, פרצה מלחמה בין שתי המדינות, בשל סכסוך על שטח נגורנו קרבאך, אשר נמשכה כחודשיים וגבתה את חייהם של אלפי חיילים ואזרחים. ב-12 במאי 2021, חיילים אזרים חצו את הגבול מספר קילומטרים לתוך ארמניה במחוזות סיוניק וג'הרקוניק וכבשו כ-41 קמ"ר מתוך שטחה של ארמניה.<ref></ref> בתגובה לכך, קראו הפרלמנט האירופי, ארצות הברית וצרפת להסגת כוחותיה של אזרבייג'ן משטח ארמניה.<ref name="MacronTweet"></ref>

עימותים נוספים התרחשו בנגורנו קראבך ביולי 2021 ובנובמבר 2021, כאשר שני הצדדים דיווחו על נפגעים. נציגי האיחוד האירופי התייחסו למבצע הצבאי שפתחה אזרבייג'ן ב-16 בנובמבר 2021 כאל ההפרה החמורה ביותר עד כה של הסכם הפסקת האש של נגורנו-קרבאך משנת 2020.<ref name="auto1"></ref>

בניגוד לעימותים האמורים, אשר התרכזו בנגורנו קראבך בלבד, הלחימה התרחשה לאורך הגבול בין המדינות ואינה מוגבלת לנגורנו קראבך.

== ראו גם ==
* סכסוך נגורנו קרבאך
* מלחמת נגורנו קרבאך הראשונה
* מלחמת נגורנו קרבאך השנייה

==קישורים חיצוניים==

== הערות שוליים ==

קטגוריה:גבול אזרבייג'ן–ארמניה
קטגוריה:יחסי אזרבייג'ן–ארמניה
קטגוריה:2022
תאגיד השידור של הרייך

בית השידור בברלין.
[[אדולף היטלר בנאום לאומה זמן קצר לאחר הפיכתו לקנצלר. 1933.]]
תאגיד השידור של הרייך (בגרמנית: Reichs-Rundfunk-Gesellschaft, נקרא גם RRG) היה גוף השידור הציבורי הלאומי ברפובליקת ויימאר ולאחר מכן בגרמניה הנאצית. החברה איגדה בתוכה את כל חברות שידור הרדיו האזוריות של גרמניה ממאי 1925 עד מאי 1945. משנת 1933 שימש ככלי מרכזי ב.

כל ההקלטות ההיסטוריות של התאגיד מוחזקות בידי ארכיון השידור הגרמני של ARD.

==היסטוריה==
התאגיד הוקם בברלין ב-15 במאי 1925, והיה ארגון גג לתשעה גופי שידור רדיו אזוריים. משנת 1926 היו מרבית אחזקות התאגיד בידי הרייכספוסט, רשות הדואר הגרמנית שפעלה משנת 1866 עד 1945. כל תושבי גרמניה היו מחויבים בתשלום אגרת רדיו בעלות 2 רייכסמרק בחודש. ב-1932 היו 4 מיליון משתמשי רדיו רשומים במדינה.

החל מ-22 בינואר 1931 היה מטה התאגיד ממוקם בבית השידור (Haus des Rundfunks) בוסטנד, ברלין. הבניין עוצב בידי האדריכל הנס פואלציג בשנת 1929, והיה מרכז השידור הראשון בעולם וכלל גם היכל קונגרסים גדול.

בקיץ 1932 החלה ממשלת גרמניה תחת הקנצלר פרנץ פון פאפן להשיג שליטה על התאגיד. גם גופי השידור האזוריים הוכפפו לתאגיד והפכו לסניפים מקומיים שלו. מועצת המנהלים הייתה חייבת לקבל נציג ממשלתי, שפיקח על התוכניות, בשליחות שר הפנים, וילהלם פון גייל.

במהלך תהליך ההאחדה לאחר עליית הנאצים לשלטון ב-1933, התאגיד הולאם על ידי הממשלה הנאצית, והיה בשימוש נרחב על ידי משרד הרייך לתעמולה ולהשכלת העם תחת יוזף גבלס כדי להכתיב את תוכני הרדיו. ב-30 בינואר 1933, בזמן ששר הפנים החדש וילהלם פריק אכף את השידור החי של מצעדי הלפידים, התפטר יו"ר התאגיד הנס ברדוב והוחלף על ידי יוגן הדמובסקי. כמה מנהלים לשעבר נעצרו ונכלאו. החל מ-1 באפריל 1934 התאגדו חברות השידור האזוריות תחת התאגיד. התאגיד גדל עם השנים עם מיזוג רשתות שידור אזוריות כמו אלה של חבל הסאר. לאחר האנשלוס האוסטרי ב-1938, תחנת הרדיו Verkehrs AG של וינה הוכפפה לתאגיד.

ב-1 בינואר 1939, שונה שם התאגיד ל"תאגיד השידור של גרמניה הגדולה" (Grossdeutscher Rundfunk).

לאחר תחילת מלחמת העולם השנייה עם פלישת גרמניה הנאצית לפולין ב-1 בספטמבר 1939 עם התקרית המבוימת בגלייביץ, הפך התאגיד למכשיר חיוני של התעמולה הנאצית בזמן המלחמה, במיוחד באמצעות היומון Wehrmachtsbericht ותוכניות רדיו ייעודיות. מ-9 ביולי 1940 ואילך שידרו כל רשתות השידור את אותה רצועת שידור ארצית, שהסתיימה עם כיבוש בית השידור על ידי הצבא האדום במהלך הקרב על ברלין ב-2 במאי 1945.

עד 1950, התאגיד היה בתהליכי פירוק והוחלף בחברות שידור אזוריות. לאחר מכן הוקמה בגרמניה המזרחית חברת השידור של הרפובליקה הדמוקרטית הגרמנית (Rundfunk der DDR; שבהמשך שינתה שמה ל"השידור הממלכתי הגרמני", Deutscher Fernsehfunk
), בעוד בגרמניה המערבית הוקמה ARD, כתאגיד של מספר גופי שידור אזוריים.
==ראו גם==
*התעמולה הנאצית
*פולקסאמפפנגר
*ARD
*מילדרד גילארס

==לקריאה נוספת==
*Roger Manvell; Heinrich Fraenkel (13 December 2013). Doctor Goebbels: His Life and Death. Skyhorse Publishing Company, Incorporated. pp. 237–. .
==הערות שוליים==

קטגוריה:תרבות, אמנות ומדע בגרמניה הנאצית
קטגוריה:אירופה: תחנות רדיו
קטגוריה:שידור ציבורי
קטגוריה:התעמולה הנאצית
בית הכנסת יצחק בן ואליד

בית הכנסת יצחק בן ואליד (באנגלית: Isaac Ben Walid Synagogue; בספרדית: Sinagoga Isaac Bengualid; בערבית: كنيس إسحاق بن الوليد) הוא בית כנסת במלאח של העיר תטואן, שבמרוקו.

== היסטוריה ==
שלט בכניסה לבית הכנסת בערבית, ספרדית ואנגלית.
בית הכנסת נקרא על שמו של רבי יצחק בן וואליד (1777–1870),<ref></ref> מחבר השו"ת וארבעת הכרכים "ויאמר יצחק", אודות תולדות יהודי תטואן. הרב בן ואליד היה מקובל מגדולי רבני מרוקו, אב בית הדין ורבה של קהילת יהודי תטואן במשך כ-40 שנים. בחייו הקהילה היהודית של תטואן, כללה כ-4,200 יהודים.<ref name=":0"></ref> הקהילה היהודית של תטואן נחשבה בזמנו למרכז הקהילה הספרדית המרוקאית.<ref name="bcm">[http://www.bcmediterranea.org/tanger-tetouan/it/argomenti/città/il-nuovo-mellah-di-tétouan-e-la-sinagoga-bengualid Il nuovo mellah di Tétouan e la sinagoga Bengualid]. BC Mediterranea</ref>

בית הכנסת יצחק בן ואליד נבנה במלאח החדש שמדרום למדינה (מרכז העיר - הקסבה) של תטואן, שהוקם כאשר הסולטן סלימאן החליט להקים מסגד מפואר במיקום בו היה המלאח הישן. תטואן הייתה אז לב הקהילה הספרדית במרוקו והיו בה 16 בתי כנסת.<ref name=":1"></ref><ref></ref> קומתו השנייה של בית הכנסת שימשה כישיבה,<ref name="junta">[http://www.juntadeandalucia.es/fomentoyvivienda/estaticas/sites/consejeria/areas/cooperacion/actuaciones/02_fomento_adjuntos_y_actividades/foll_mar_tet_sinagoga.pdf Rehabilitación de la Sinagoga Bengualid]</ref> ומתחם בית הכנסת הכיל גם את בית הרב, מקווה לנשים ומאפיה להכנת מצות.

עד שנת 1968 התקיימו השירותים הקהילתיים והתפילות בבית הכנסת. משנת 2019 בית הכנסת משמש לביקורים מודרכים או לעלייה לרגל של יהודים תושבים לשעבר בעיר במהלך ההילולות;<ref>[https://njjewishnews.timesofisrael.com/off-the-beaten-path-in-morocco/ Off The Beaten Path In Morocco]</ref> קהילת יהודי מרוקו הפכה את בית הכנסת למוזיאון.<ref name="ny">[http://newyorkjewishtravelguide.com/2019/12/25/a-hidden-gem-on-the-edge-of-the-mediterranean-tetouan-and-its-jewish-heritage/ A Hidden Gem on the Edge of the Mediterranean: Discover Tetouan’s Jewish Heritage]</ref> בשנת 2001, ארגון AECID והחונטה המוניציפלית של אנדלוסיה מימנו את שיקום בית הכנסת, בשיתוף עם עיריית תטואן והקרן למורשת יהדות מרוקו ומשפחת בן ואליד, שעדיין מחזיקה בבניין.<ref>[https://infomarruecos.ma/uno-de-los-mas-antiguos-de-la-ciudad-el-barrio-judio-o-al-mellah-de-tetuan/ Uno de los más antiguos de la ciudad: El Barrio judío o Al Mellah de Tetuán]</ref>

==ראו גם==
* יצחק בן וואליד
* יהודי תטואן
* תטואן

==קישורים חיצוניים==

* 
* [https://moroccanjews.org/home/sites-of-jewish-interest/northern-cities-and-towns/tetouan/ ביקור בתטואן היהודית] 

== הערות שוליים ==

קטגוריה:מרוקו: בתי כנסת
קטגוריה:קהילות יהודיות במרוקו
סילונית (מכשיר דנטלי)

סילונית
סילונית, (נקראת גם סילון מים דנטלי, מַשְׁטֵף פה) היא מכשיר טיפול שיניים ביתי המשתמש בזרם של מים פועמים בלחץ גבוה, שנועד להסיר רובד שיניים (פלאק) ושאריות מזון בין השיניים ומתחת לקו החניכיים. מאמינים כי שימוש קבוע במכשיר משפר את בריאות החניכיים. המכשיר עשוי גם לספק ניקוי קל יותר עבור סמכים והשתלת שיניים.<ref></ref> עם זאת, כדי לאשש הסרה של רובד ביופילם ואת יעילותה עבור מטופלים עם צרכים מיוחדים של בריאות הפה או בריאות כללית, דרוש מחקר נוסף.<ref name=Jahn2010></ref>

== היסטוריה ==
הסילונית הראשונה פותחה בשנות ה־50 על ידי ד"ר ק.ד. מאטסון, אשר רשם פטנט על ההמצאה ב-1955.<ref></ref> ההמצאה של ד"ר מאטסון נועדה לנקות את השיניים והחניכיים לאחר הארוחות כחלופה לשימוש במזרקים. הוא חוּבּר ישירות לברז של כיור והציג שסתום מכני לשליטה בלחץ המים.

מאוחר יותר, ב־1962, המציאו רופא השיניים ג'רלד מויר והמהנדס ג'ון מאטינגלי את מוצר הווטרפיק (Waterpik). הווטרפיק כלל מאגר מובנה ומנוע לשאיבת מים והוצאתם מהקצה בפּוּלסים קבועים.<ref></ref> מוצר זה קיים עד היום.<ref></ref>

== יעילות ==
יעילות משטפי הפה נבדקה במספר מחקרים מדעיים שעסקו בתחזוקת חניכיים בריאות,<ref></ref> תוך כדי דלקת חניכיים, סוכרת, הימצאות מכשירים אורתודונטיים ושיניים חליפיות כגון כתרים ושתלים.<ref name=Jahn2010/>

בעוד ניתוח יעילות של משטפי הפה, משנת 2008 הגיע למסקנה כי "שגרת השימוש במשטפי הפה לא נשענת על ראיות מדעיות",<ref></ref> מספר מחקרים הראו כי משטפי הפה יעילים לצורך הפחתת דימום, דלקת חניכיים, והסרת רובד.<ref></ref><ref></ref> בנוסף, מחקר שנערך באוניברסיטת דרום קליפורניה מצא שטיפול בן שלוש שניות בשטף מים (1,200 פולסים לדקה) בלחץ בינוני (70 psi) הסיר 99.9% מרובד החיידקים באזורים המטופלים.<ref name="Pmid"></ref><ref></ref>

== שימושים אחרים ==
משטפי פה שימשו גם להסרת טונסילוליטים ("אבני שקדים") אצל הסובלים מהם.<ref></ref>

== קישורים חיצוניים ==

== הערות שוליים ==

קטגוריה:רפואת שיניים: אביזרים, מכשירים ותרופות
קטגוריה:כלים ומכשירים (היגיינה)
קטגוריה:ארצות הברית: המצאות
נקודת מיסנומר

נקודת מיסנומר או מיסנומר פוינט (באנגלית: Misnomer Point) היא לשון יבשה שאינה מכוסה קרח הבולטת לכיוון מערב מהחוף הצפון מערבי של חצי האי אלפטר באי רוברט באיי שטלנד הדרומיים, שבאנטארקטיקה.

אורכה של לשון היבשה 400 מטרים.

נקודת מיסנומר מהווה את הצד המזרחי של הכניסה למפרץ קרלוטה. הנקודה ממוקמת ב-62°21′58″S 59°41′24″W, 1.9 ק"מ מזרח-צפון-מזרח לפורט וויליאם, 2.7 ק"מ דרומית-דרום מזרחית לאי קורנוול, 900 מ' דרומית לאיי אונגור, 3.55 ק"מ מדרום-דרום מערב להאמר פוינט ו-3.23 ק"מ צפונית-צפון-מערבית לדבליאנוב פוינט

== היסטוריה ==
=== מיפוי אזור הנקודה ===
האירופאים הראשונים שהגיעו לאזור נקודת מיסנומר, היו צידי כלבי ים, שהגיעו לאזור בתחילת המאה ה-19.

אזור המפרצון מופה לראשונה על ידי סוקרים בולגרים בשנת 2008.

=== מקור השם ===
הנקודה נקראת על שם המשורר הבולגרי דימצ'ו דבליאנוב (חי בין השנים: 1887–1916).

קטגוריה:האי רוברט: לשונות יבשה
לוי לוין אפשטיין

לוי הלוי לוין אפשטיין (1866 – 1938) היה מו"ל עברי ועסקן ציוני בוורשה ובארץ ישראל. ממייסדי "המזרחי" בפולין וסגן יו"ר התנועה בפולין. יו"ר ועד קרן היסוד בירושלים.

==ביוגרפיה==
נולד בוולקוביסק שבפלך סובאלק של פולין הרוסית, בנו של שמואל לוין אפשטיין, מייסד הוצאת לוין אפשטיין. קיבל חינוך תורני.

לאחר נישואיו התגורר בוורשה. החל משנת 1884 השתתף בעסקי המו"לות של אביו והיה אחראי על פעילות המו"לות של המשפחה בוורשה. היה פעיל בתנועת חובבי ציון בפולין והיה ממייסדי ה"מזרחי" בפולין וסגן היו"ר של התנועה בפולין. השתתף כציר בקונגרסים הציוניים.

במלחמת העולם הראשונה פעל לעזרת הפליטים בפולין, ייסד בתי מחסה ומוסדות חינוך.

כיהן בתפקידים ציבוריים רבים, ובהם: סגן יו"ר בית המדרש לרבנים "תחכמוני" בוורשה, חבר המועצה הלאומית היהודית של יהודי פולין, חבר הנהלת הקרן הקיימת והנהלת קרן היסוד, סגו יו"ר המשרד הארצישראלי בוורשה, חבר מועצת הקהילה היהודית בוורשה.

היה ממייסדי חוות ההכשרה החלוצית בגרוכוב, ממייסדי בית מחסה ליתומים "אשל" וממייסדי בית הספר העברי הדתי בפולין.

בשנת 1934 עלה לארץ ישראל והשתקע בירושלים. התגורר ופעל בשכונת בית וגן. העביר לירושלים חלק גדול מפעילות בית הדפוס והוצאת הספרים של "האחים לוין-אפשטיין ושות"'. המשיך את פעילותו הציונית וכיהן כיו"ר ועד קרן היסוד בירושלים.

נפטר בירושלים, בשנת 1938. נקבר ברחובות, שאחיו אליהו זאב לוין אפשטיין היה ממייסדיה.

==קישורים חיצוניים==
* 
* [https://amhasefer.files.wordpress.com/2020/11/d79cd795d799d79f5.jpg קברו ברחובות]
* 
* [https://amhasefer.files.wordpress.com/2020/11/d79cd795d799-d790d7a4d7a9d798d799d799d79f3.jpeg מאמרי הערכה לאחר פטירתו]

קטגוריה:אנשי העלייה החמישית
קטגוריה:ורשה: אישים
קטגוריה:מו"לים יהודים
קטגוריה:מו"לים ביישוב
קטגוריה:יהודים פולנים
קטגוריה:פעילים ציונים בפולין
קטגוריה:פעילי תנועת המזרחי
קטגוריה:משפחת לוין אפשטיין
קטגוריה:ירושלים: אישים
קטגוריה:בית וגן: אישים
קטגוריה:אישים הקבורים ברחובות
קטגוריה:ארץ-ישראלים שנולדו ב-1866
קטגוריה:ארץ-ישראלים שנפטרו ב-1938
ג'ינג-אן

גִ'ינְג-אָן (בסינית מפושטת: 静安区; בסינית מסורתית: 靜安區; בפין-יין: Jìng'ān Qū) הוא אחד הרבעים של העיר שאנגחאי במזרח הרפובליקה העממית של סין. על פי מפקד האוכלוסין משנת 2020 גרו ברובע 975,707 תושבים בשטח של 36.77 קמ"ר.

הרובע גובל ב במזרח, ברובע חואנגפו ממזרח ומדרום, ב בצפון וברבעים ו במערב.

הוא נקרא על שם מקדש ג'ינג-אן אשר הוא מקדש בודהיסטי סיני מסורתי עתיק. פארק ג'ינג-אן, הממוקם מול המקדש, פופולרי בקרב המקומיים.

מבחינה היסטורית, החלק הצפוני של הרובע, היה בעבר מאוכלס בעיר באוכלוסייה ממעמד הפועלים. עם זאת, בשל השינוי במבנה התעשיות ובעקבות המספר הגובר לאורך השנים של האוכלוסייה שעברה לג'ינג-אן ממיקומים שונים מחוץ לשאנגחאי, בין היתר בשל מחירי הנדל"ן הסבירים שלו, הרובע הפך עם השנים יותר ויותר מושך לתושבים רבים.

==אתרים בולטים==
* מקדש ג'ינג-אן
* מעונו לשעבר של השליט הסיני מאו דזה-דונג

==גלריה==
<gallery>
Jingansi340x256.jpg|מקדש ג'ינג-אן
201604 Tracks at Shanghai Railway Station.JPG|תחנת הרכבת של שאנגחאי בג'ינג-אן
上海展览中心·上海静安.jpg|מרכז הירידים של שאנגחאי
Shanghai_Centre.jpg|קניון שאנגחאי
Shanghai_Citic_Square_Void.jpg|CITIC פלאזה
Plaza_66_2008.jpg|פלאזה 66 שאנגחאי
Shanghai_(December_5,_2015)_-_09.jpg|מרכז ג'ינג אן קרי
</gallery>

==קישורים חיצוניים==

* 

==הערות שוליים==

קטגוריה:שאנגחאי: רבעים
קוסמוס (משפחת משגרים)

קוסמוס הוא משגר לוויינים וחלליות רב־שלבי בעל מנוע דלק נוזלי, אשר שימש את ברית המועצות ורוסיה לשיגור לוויינים.

פיתוח המשגר החל במהלך שנות ה-60 של המאה ה-20 במשרד בראשות מיכאיל יאנגל בדניפרופטרובסק. הבסיס לתכנון היה טיל בליסטי חד-שלבי מדגם R-12U. לצורך השיגור בקפוסטין יאר נבנה אתר שיגור חדש. השיגור המוצלח הראשון בוצע ב-16 במרץ 1962 כאשר שוגר לוויין "קוסמוס 1". לפני זה בוצעו מספר שיגורים כושלים. על בסיס הדגם הראשון פותחו מספר דגמים נוספים שהיו בשימוש עד לשנת 1967. בהמשך פותחו דגמים נוספים על בסיס טיל R-14U. ממספר סיבות תכוון וייצור בהדרגה עברו לעיר אומסק. השיגור האחרון של משגר מדגם זה בוצע בשנת 2010.

בסך הכול בוצעו כ-600 שיגורים ששלחו לחלל כ-1000 לוויינים.

==דגמים==
{| class="wikitable" border="1"
|-
!שם
! אינדקס סובייטי
! תוכנן על בסיס
! טיסה ראשונה
! טיסה אחרונה
!סה"כ שיגורים
!שיגורים מוצלחים
|-
|קוסמוס|| 63S1|| R-12 || 27 באוקטובר 1961||19 בדצמבר 1967||37||25
|-
| קוסמוס 1|| 65S3|| R-14|| 18 באוגוסט 1964 || 28 בדצמבר 1965||8 ||7
|-
|קוסמוס 2|| 11K63|| R-12|| 24 במאי 1966 || 18 ביוני 1977||128 ||118
|-
|קוסמוס 3|| 11K65|| R-14|| 16 בנובמבר 1966|| 27 באוגוסט 1968||6 ||4
|-
|קוסמוס 3M|| 11K65M|| R-14|| 15 במאי 1967|| 25 באפריל 2010||425 ||398
|}

בנוסף לכך היו דגמים לטיסות בתת-מסלול.

== קישורים חיצוניים ==

* [https://web.archive.org/web/20120603093730/http://www.astronautix.com/lvs/kos11k63.htm תיאור דגם קוסמוס]
* [https://web.archive.org/web/20120618125001/http://www.astronautix.com/lvs/kosmos2.htm תיאור קוסמוס 2]
* [https://web.archive.org/web/20080906135113/http://www.astronautix.com/lvs/kosmos3.htm תיאור דגם קוסמוס 3]
*[https://web.archive.org/web/20120622125343/http://www.astronautix.com/lvs/kos1k65m.htm תיאור קוסמוס 3M]

קטגוריה:משגרים סובייטיים
קטגוריה:ברית המועצות: המצאות
פרד ניל

פרד ניל (באנגלית: Fred Neil; 16 במרץ 1936 – 7 ביולי 2001)<ref name="Dead"></ref> היה זמר פולק אמריקאי שפעל בשנות ה-60 ותחילת שנות ה-70. ניל מוכר בעיקר בשל גרסאות כיסוי של מוזיקאים שונים לשיריו, ובהם ביצועו של הארי נילסון ל"Everybody's Talkin", שהפך ללהיט לאחר שנכלל בפסקול הסרט "קאובוי של חצות" ב-1969. על אף שניל הוא מוזיקאי מוערך בסוגת הפולק,<ref name="furious"></ref> הוא נרתע מסיבובי הופעות, ובילה חלק ניכר מ-30 השנים האחרונות לחייו בסיוע בשימור דולפינים.<ref name="side"></ref>
== חייו ==
פרד ניל נולד בשם פרדריק ראלף מולוק ג'וניור, בקליבלנד, אוהיו. לדברי ניל, הלה אימץ את שם הבמה שלו מסבתו, אדי ניל, בשל אהבתו אליה. בסביבות 1947, כשהיה בכיתה ו', החל לנגן בגיטרה. לאחר שירות צבאי של שנתיים בחיל הים האמריקאי, בסוף שנות ה-50, החל ניל לכתוב שירים ולהופיע. במקביל, כתב והלחין ניל שירים עבור מוזיקאים אחרים במסגרת עבודתו בבניין בריל בניו יורק. בין היתר, שיריו בוצעו והוקלטו על ידי אמני רוק המוכרים ביותר באותה תקופה, כמו באדי הולי (Come Back Baby, 1958) ורוי אורביסון (Candy Man, 1961).<ref name="rush"></ref>

בשנת 1964 הוציא ניל את ה-LP הראשון שלו, "Tear Down The Walls" (1964) אשר הוקלט עם וינס מרטין. ב-1965 ניל הוציא את אלבומו "Bleecker & MacDougal" בחברת אלקטרה רקורדס,<ref name="Magazine2007"></ref> אשר הוצא מחדש ב-1970 תחת השם "A Little Bit of Rain". ב-1967 יצא אלבומו "Fred Neil", אשר הוקלט במהלך מגוריו בגריניץ' וילג' ובקוקונט גרוב.

שירים הידועים ביותר של ניל הם "Other Side of This Life" שבוצע על ידי ג'פרסון איירפליין באלבום ההופעה שלהם "Bless Its Pointed Little Head"; ו"הדולפינים", שזכה לגרסאות כיסוי על ידי אמנים שונים במשך השנים, ביניהם לינדה רונסטאדט, It's a Beautiful Day, The The, בילי בראג, בת' אורטון וטים באקלי.

== דיסקוגרפיה ==
=== אלבומים ===
* 1964: Tear Down the Walls (Elektra) עם וינס מרטין
* 1965: Bleecker & MacDougal (Elektra), הוצאה מחדש ב-1970 בתור A Little Bit of Rain
* 1966: פרד ניל (קפיטול), הוצא מחדש ב-1969 בשם Everybody's Talkin<ref name="BartkowiakKiuchi2015"></ref>
* 1967: סשנים (קפיטול)
* 1971: Other Side of This Life (קפיטול)

=== קומפילציות ===
* 1986: The Very Best of Fred Neil (See for Miles)
* 1998: הצדדים הרבים של פרד ניל
* 2003: האם אי פעם חשבת עליי? (רב-אולה)
* 2004: The Sky Is Falling: The Complete Live Records 1965–1971 (Rev-Ola)
* 2005: Echoes of My Mind: The Best of Fred Neil 1963–1971 (רייבן)
* 2008: Trav'lin' Man: The Early Singles (Fallout)<ref name="The Great Rock Discography"></ref>

==קישורים חיצוניים==
* 

== הערות שוליים ==

קטגוריה:אמני קפיטול רקורדס
קטגוריה:זמרי פולק אמריקאים
קטגוריה:אמריקאים שנולדו ב-1936
קטגוריה:אמריקאים שנפטרו ב-2001
דרור לוי

דרור לוי (נולד ב-24 בספטמבר 1977) הוא קצין צה"ל בדרגת תת-אלוף המכהן כיום כראש חטיבת התכנון בצה״ל. קודם לכן כיהן כמפקד בסיס תל נוף של חיל האוויר הישראלי.

==ביוגרפיה==
לוי התגייס ב-1996 לקורס טיס אותו סיים במגמת קרב. ב-2007 השתתף בתקיפת הכור הגרעיני בסוריה. בשנים 2012–2014 פיקד על טייסת 133 ובשנים 2014–2016 פיקד על טייסת 69, כולל במהלך מבצע צוק איתן. כיהן כראש ענף מטוסים במחלקת אמצעי לחימה במטה חיל האוויר וב-2018 מונה לראש המחלקה.

בספטמבר 2022 מונה למפקד בסיס תל נוף ושירת בתפקיד עד אוגוסט 2023.

ביוני 2023 פורסם כי הוא צפוי להתמנות לראש חטיבת התכנון באגף התכנון.

לוי בעל תואר ראשון במדעי המחשב ומנהל עסקים ותואר שני במדע המדינה מאוניברסיטת חיפה והמכללה לביטחון לאומי.

==קישורים חיצוניים==

* 

==הערות שוליים==

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס תל נוף
קטגוריה:ראשי מחלקת אמצעי לחימה בחיל האוויר
קטגוריה:ישראלים שנולדו ב-1977
ג'ק גרוס

ג'ק גרוס (1921-1994) היה אנדוקרינולוג קנדי-ישראלי, אחד ממגלי ההורמון תריודוטירונין (T3).<ref></ref><ref name="RPR"></ref>

=== ביוגרפיה ===
גרוס נולד במונטריאול, למשפחה יהודית ממעמד הביניים. קיבל תואר MD וכן Phd מאוניברסיטת מקגיל ב-1949. מחקר הפוסט-דוקטורט שלו היה במעבדה של רוזלינד פיט-ריברס במכון הלאומי למחקר רפואי הבריטי, שם הם תיארו לראשונה את הצורה הפעילה של הורמון בלוטת התריס, תריודוטירונין (T3).

בשנת 1952, גרוס עבר ללמד בבית הספר לרפואה ב-SUNY Downstate, שם הפך לפרופסור מן המניין ב-1956. בשנת 1957 גרוס עבר לישראל, כדי לעמוד בראש המחלקה לרפואה ניסויית וחקר הסרטן בבית הספר לרפואה שהוקם זה מכבר באוניברסיטה העברית בירושלים. בין השנים 1963–1967 גרוס כיהן כיו"ר הרשות למחקר ופיתוח של האוניברסיטה והיה דיקן הפקולטה לרפואה בשנים 1974–1977. בשנת 1968, יחד עם עמירב גורדון ובשיתוף עם חברה אמריקאית בשם איימס, גרוס יזם ייצור תעשייתי של ערכות למדידה של הורמוני תריס שהופצו ברחבי העולם.

בשנת 1971 גרוס נבחר בתור היועץ המדעי הראשון של משרד המסחר והתעשייה, שם הוא יזם תוכנית מענקים לתמיכה במחקר בתעשייה. בין שאר התפקידים שמילא כללו נשיא האגודה האירופית לבלוטת התריס, נשיא האגודה האנדוקרינית הישראלית ויו"ר ועדת המחקר של האגודה הישראלית לסרטן.

==הערות שוליים==

קטגוריה:אנדוקרינולוגים ישראלים
קטגוריה:ישראלים שנולדו ב-1921
קטגוריה:קנדים שנולדו ב-1921
קטגוריה:ישראלים שנפטרו ב-1994
קטגוריה:קנדים שנפטרו ב-1994
RFK ריגה

RFK ריגה (בלטבית: Rīgas futbola klubs, בתרגום לעברית: מועדון הכדורגל של ריגה, בקיצור RFK ריגה או פשוט RFK) היה מועדון כדורגל היסטורי מהעיר ריגה, בירת לטביה. 

היה זה מועדון הכדורגל הלטבי הכי בולט ופופולרי בשנות ה-20 וה-30, היה זה גם מועדון שהיה גרעין הבסיס של הלטבי לנבחרת הכדורגל הלאומית בשנותיה הראשונות ועד למלחמת העולם השנייה, בה הסתיימה דרכה של המועדון. למועדון 8 אליפויות הליגה הבכירה בלטביה מתקופה זו.

== היסטוריה ==
מועדון הכדורגל של ריגה נוסד ב-14 בדצמבר 1923. הרעיון ליצירתו נוצר בשנת 1922 במטרה לאחד את השחקנים הלטבים בקבוצה שיכולה לנצח את קבוצת קייזרוואלד ריגה ריגה הגרמנים ברובם. המייסד והמנהל היה יוריס רדילס, אחד ממארגני הכדורגל הפעילים ביותר בלטביה. בשנת 1923, רוב הכדורגלנים הלטבים הטובים ביותר מ-JKS ריגה עברו ל-RFK. אלה כללו את הרמניס סולטפס, אשמניס, אייכמניס, רוגה, בון, סוקולובס, זמיטים והאחים אדווינס, רודולפס וארווידס ברדה.

בעונתה הראשונה באליפות ריגה, RFK סיימה במקום השני - נקודה אחת אחרי קייזרוואלד. בשנת 1924 ל-RFK היה מנג'ר חדש שניהל גם את נבחרת לטביה בכדורגל - מאלושק מאוסטריה. מכיוון שהיה אסור לאזרחים זרים לשחק בליגה הלטבית באותה עונה, מועדון קייזרוואלד לא שיחק באליפות זו ב-1924. ריגה FK ניצחה בקלות את יריבתה על התואר - ASK ריגה וגברה על אלופות המחוז מצ'סיס 5–1. אליפות לטביה הראשונה שלו. בשנים 1925 ו-1926 זכתה ריגה FK בתואר השני והשלישי שלה.

בשנת 1927, אולימפיה לייפאיה לקחה את התואר, והשאירה את RFK במקום השני. מספר שחקנים עזבו את המועדון במהלך העונה הזו על מנת להקים קבוצה חדשה - "ריגה וונדררס". אולימפיה גם ניצחה את RFK בקרב על התואר ב-1928 וב-1929.

בשנות ה-30, הופעתו של הכדורגלן הלטבי הטוב ביותר לפני המלחמה, אריקס פטרסונס, הביאה שוב תוצאות טובות עבור המועדון - עם תארים ב-1930 וב-1931. ב-1932, לעומת זאת, הקבוצה סיימה במקום השלישי, אחרי ASK ריגה וריגה ונדררס. התארים הבאים עבור RFK הגיעו ב-1934 וב-1935, כאשר הקבוצה ניצחה את מתחרותה בהפרש גדול.

הפעם האחרונה שבה זכתה RFK בתואר הלטבי הייתה ב-1940, חודשים ספורים לפני הכיבוש הסובייטי של לטביה. לאחר מכן פורקה RFK כשהשחקנים הטובים ביותר שלה הצטרפו ל-FK דינמו ריגה. ב-1941, עם הכיבוש הגרמני של לטביה, חזרה RFK לפעילות וקבוצות כדורגל לטביות אחרות השתתפו באליפויות 1942–1944. 

בשנת 1992 שונה שמה של FK Auda לשעבר לריגה FK, אך לאחר מספר עונות ללא תוצאות רציניות, הוא שונה לשם Auda שוב. 

בשנת 2014 נוסד מועדון הכדורגל ריגה, שממשיך את שמה של RFK ריגה.

== תארים ==

* אליפות לטביה:
** אלופה (8): 1924, 1925, 1926, 1930, 1931, 1934, 1935, 1940
** סגנית (6): 1923, 1927, 1928, 1929, 1933, 1938
* הגביע הלטבי:
** זכייה (2): 1937, 1939

קטגוריה:קבוצות כדורגל לטביות
קטגוריה:ריגה: מועדוני ספורט
קטגוריה:קבוצות כדורגל שהוקמו ב-1923
קטגוריה:קבוצות כדורגל שהתפרקו
אולימפיה לייפאיה

אולימפיה לייפאיה (בלטבית: Olimpija Liepāja, או בקיצור אולימפיה) היה מועדון כדורגל לטבי מהעיר לייפאיה.
== היסטוריה ==
אולימפיה לייפאיה היה אחד ממועדוני הכדורגל הכי פופולארים בלטביה בשנות ה-20 וה-30, היה זה גם מועדון שהיה גרעין הבסיס של הלטבי לנבחרת הכדורגל הלאומית בשנותיה הראשונות ועד למלחמת העולם השנייה, בה הסתיימה דרכה של המועדון. מ"אולימפיה" ישירות יצאו לא פחות מ-17 שחקנים לנבחרת לטביה, ששיחקה בסך הכל 141 משחקים בנבחרת, וכבשו 12 שערים. השוער הארייס לזדינס, הקשר רודולפס קרונלקס והמגן פריסיס לאומניס שיחקו הכי הרבה משחקים - 18. הכי הרבה שערים למועדון כבשו וולדמורס ז'ינס, שכבש 5 שערים ב-10 משחקים. הכי הרבה שחקני "אולימפיה" - 6 - השתתפו במשחק החוץ ב-21 באוגוסט 1926 מול ליטא. השוער הארייס לזדינס, הקשר רודולפס קרונלקס והמגן פריסיס לאומניס שיחקו הכי הרבה משחקים - 18.

למועדון 7 אליפויות הליגה הבכירה בלטביה מתקופה זו, והוא היה אחד ממעצבי הכדורגל הלטבי בשנותיו הראשונות, כי באותה תקופה רק קבוצת RFK ריגה זכתה ביותר תארים מקבוצת אולימפיה - 8. בשנת 1936 החל חלוץ נבחרת אוסטריה לשעבר אוטו פישר לאמן את הקבוצה. בארבע השנים עד תחילת המלחמה, בהנהגתו, השתתפה הקבוצה בשלוש אליפויות.

בשנים 1932 ו-1933, הקבוצה השתתפה גם באליפות לטביה בהוקי, וזכתה בתחרות המאסטר של אזור לייפאיה בשתי העונות, אך הפסידה לשחקני ההוקי "איחודים" של ריגה בגמר האליפות. ב-1941, עם הכיבוש הגרמני של לטביה, חזרה RFK לפעילות וקבוצות כדורגל לטביות אחרות השתתפו באליפויות 1942–1944, אך לאחר מכן התפרקה ונעלמה.

== תארים ==
* אליפות לטביה:
** אלופה (7): 1927, 1928, 1929, 1933, 1936, 1938, 1939

קטגוריה:קבוצות כדורגל לטביות
קטגוריה:ריגה: מועדוני ספורט
קטגוריה:קבוצות כדורגל שהוקמו ב-1922
קטגוריה:קבוצות כדורגל שהתפרקו
תכשיטן הכתר

תכשיטן הכתר הוא נושא משרה בבית המלוכה הבריטי שממונה לתפקידו על ידי המלך הבריטי. באחריותם נמצאת הן תחזוקת תכשיטי הכתר של הממלכה המאוחדת, והן אבטחתם כשהתכשיטים מוצאים אל מחוץ למצודת לונדון במסגרת טקסים שונים.

== היסטוריה של התפקיד ==
עד 1782 לא היו בעלי מלאכה ספציפיים שהוגדרו כאחראים על תחזוקת והכנת תכשיטי המלך, והעבודות הוטלו על צורפים שונים. גם לאחר 1782 התפקיד לא התקיים מבחינה רשמית, אך ניתן לזהות תכשיטנים שונים שהכתר השתמש בהם, בפרט ניתן לזהות את רנדל וברידג' שאף פרסמו את עצמם כתכשיטני הכתר.

בשנת 1843 הוציאה המלכה ויקטוריה צו מלכותי לבית המלאכה ג'רארד ושות' כתכשיטני הכתר, והתואר הרשמי ניתן לאחד העובדים בחברה.

בית המלאכה ג'רארד ושות' החזיק בתואר למעלה מ-160 שנה, עד שבשנת 2007 הוחלט לסיים את ההתקשרות עימם בטענה ש"הגיע הזמן לשינוי".<ref></ref>

לתפקיד תכשיטן הכתר החדש מונה הארי קולינס, שהיה קודם לכן גם התכשיטן האישי של המלכה אליזבת השנייה<ref name="collins"></ref> ב-2012, קולינס פרש מהתפקיד ומרטין סוויפט ממאפין אנד ווב הפך לתכשיטן הכתר התשיעי.<ref name="swift"></ref> בשנת 2017 הוא הוחלף על ידי מארק אפלבי, ראש סדנת התכשיטים של Mappin & Webb.<ref></ref>

מלבד המלך, והארכיבישוף מקנטרברי במהלך ההכתרה, רק תכשיטן הכתר מוסמך לטפל בתכשיטי הכתר. אך הוא רשאי להסמיך אחרים לעשות זאת.<ref></ref> על נושא המשרה להיות זמין יום ולילה, במשך כל ימות השנה.

== רשימת נושאי המשרה ==
* 1843: סבסטיאן גארארד<ref></ref>
* ג'ורג' ויטפורד
* הנרי בל
* CE Newbigin
* ססיל מאן
* 1962: ויליאם ה. סאמרס<ref></ref>
* 1991: David V. Thomas<ref name="thomas"></ref>
* 2007: הארי קולינס
* 2012: מרטין סוויפט
* 2017: מארק אפלבי

== ראו גם==
* שומר בית התכשיטים 
* תכשיטי הכתר של הממלכה המאוחדת

== לקריאה נוספת ==
* 

== קישורים חיצוניים ==
* [https://www.royal.uk/crown-jeweller Crown jeweller]

== הערות שוליים ==

קטגוריה:נושאי משרה בבית המלוכה הבריטי
קטגוריה:המלוכה הבריטית
קטגוריה:תכשיטי הכתר של הממלכה המאוחדת
יוסיפ יוראנוביץ'

יוסיפ יוראנוביץ (בקרואטית: Josip Juranović; נולד ב-16 באוגוסט 1995 בזאגרב שבקרואטיה) הוא כדורגלן קרואטי המשחק בעמדת המגן הימני בקבוצת אוניון ברלין מהבונדסליגה ובנבחרת קרואטיה.

== קריירת מועדונים ==
יוראנוביץ' גדל במחלקות הנוער של נ.ק. דוברבה וקרואטיה ססבט. הוא ערך 36 הופעות ליגה במדי הקבוצה הבוגרת של נ.ק. דוברבה במסגרת הליגה הקרואטית השלישית, בהן הבקיע 14 שערים.

ב-26 בינואר 2015 חתם יוראנוביץ' על חוזה לשלוש עונות וחצי בהיידוק ספליט מליגת העל הקרואטית. הוא ערך 136 הופעות ליגה במדי המועדון, בהן הבקיע שלושה שערים.

ב-31 ביולי 2020 חתם יוראנוביץ' בלגיה ורשה מליגת העל הפולנית. הוא ערך 28 הופעות ליגה במדי המועדון, בהן הבקיע שער אחד. הוא זכה עם המועדון באליפות פולין.

ב-21 באוגוסט 2021 חתם יוראנוביץ' על חוזה לחמש עונות בסלטיק מליגת העל הסקוטית. בעונתו הראשונה במועדון ערך 26 הופעות ליגה, בהן הבקיע שלושה שערים, וזכה עם המועדון באליפות סקוטלנד ובגביע הליגה הסקוטית.

== קריירה בינלאומית ==
ב-14 בינואר 2017 ערך יוראנוביץ' את הופעת הבכורה שלו בנבחרת קרואטיה, בתיקו 1-1 נגד נבחרת סין במשחק ידידות.

הוא היה חלק מסגל נבחרת קרואטיה בטורניר יורו 2020 בשנת 2021, וערך שתי הופעות בטורניר.

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

== תארים ==
;לגיה ורשה
* אליפות פולין (1): 2020/2021

;סלטיק
* אליפות סקוטלנד (1): 2021/2022
* גביע הליגה הסקוטית (1): 2021/2022

== קישורים חיצוניים ==

== הערות שוליים ==

קטגוריה:כדורגלנים קרואטים
קטגוריה:מגני כדורגל קרואטים
קטגוריה:זאגרב: כדורגלנים
קטגוריה:כדורגלני היידוק ספליט
קטגוריה:כדורגלני לגיה ורשה
קטגוריה:כדורגלני סלטיק
קטגוריה:כדורגלני אוניון ברלין
קטגוריה:כדורגלני נבחרת קרואטיה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים קרואטים בפולין
קטגוריה:ספורטאים קרואטים בסקוטלנד
קטגוריה:ספורטאים קרואטים בגרמניה
קטגוריה:קרואטים שנולדו ב-1995
רד בויז דיפרדנג'

רד בויז דיפרדנג (באנגלית: Football Association Red Boys Differdange, בתרגום: התאחדות הספורט רד בויז דיפרדנג; בקיצור כונה רד בויז) היה מועדון כדורגל לוקסמבורגי מהעיר דיפרדנג' שבדרום-מערב לוקסמבורג. צבעי הקבוצה היו אדום ולבן, ואצטדיון הבית של המועדון היה סטאד דו ת'ילנברג. הקבוצה נחשבה לאחת הקבוצות הוותיקות ביותר בכדורגל הלוקסמבורגי, כאשר היא זכתה בעברה ב-6 אליפויות הליגה, וב-15 גביעי מדינה לוקסמבורגים. בשנת 2003 הקבוצה התמזגה עם יריבתה העירונית AS דיפרדנג', וביחד הן יצרו מועדון חדש ששמו דיפרדנג' 03.

==היסטוריה==
קבוצת רד בויז דיפרדנג' נוסדה בשם "SC Differdange" בשנת 1907, שנה לאחר הקמת מועדון הכדורגל הראשון בלוקסמבורג, פולה אש. למרות מוצא המועדונים, ההופעה הראשונה שלו בליגה של לוקסמבורג כרד בויז דיפרדנג' הגיעה רק ב-1919 (ולאחר מכן, רק בליגת המשנה).

במהלך שנות ה-20 וה-30, רד בויז התחרו עם ספורה לוקסמבורג על הדומיננטיות של הכדורגל הלוקסמבורגי. רד בויז היה דווקא המצליח יותר מבין השניים, וזכה בשלושה עשר גביעים בין השנים 1923 ל-1936. למרות התחרות האיתנה (ספורה זכתה ב-8 גביעים באותה תקופה), שיא זה מעולם לא הושווה. למרות דעיכתו לאחר מלחמת העולם השנייה, רד בויז נותרה אחת הקבוצות הגדולות והמצליחות ביותר בכדורגל הלוקסומבגי. השיא של דיפרדנג' היה המרשים ביותר בגביע לוקסמבורג, בו זכה המועדון יותר מכל קבוצה אחרת (15). בשנת 2003, המועדון התמזג עם היריבה העירונית AS Differdange והפך ל- FC Differdange 03 (דיפרדנג' 03).

==תארים==
;ליגת העל הלוקסמבורגית
* אליפות (8): 1922/1923, 1925/1926, 1930/1931, 1931/1932, 1932/1933, 1978/1979
* סגנית אלופה (10): 1926/1927, 1933/1934, 1934/1935, 1957/1958, 1973/1974, 1975/1976, 1979/1980, 1980/1981, 1983/1984, 1984/1985
;הגביע הלוקסמבורגי
* זכייה (15) - שיא מקומי: 1924/1925, 1925/1926, 1926/1927, 1928/1929, 1929/1930, 1930/1931, 1933/1934, 1935/1936, 1951/1952, 1952/1953, 1957/1958, 1971/1972, 1978/1979, 1981/1982, 1984/1985
* סגנית מחזיקת הגביע (9): 1923/1924, 1931/1932, 1934/1935, 1947/1948, 1949/1950, 1954/1955, 1969/1970, 1976/1977, 1985/1986

==קישורים חיצוניים==

* 

קטגוריה:קבוצות כדורגל לוקסמבורגיות
קטגוריה:קבוצות כדורגל שהוקמו ב-1907
הכעס

הכעס הוא סינגל רוק ישראלי של להקת רוקפור שהתפרסם בחודש מאי 1991 ונכלל באלבום הבכורה של הלהקה, "רשת פרפרים". השיר נכתב על ידי טל גורדון, הולחן על ידי אמיר צורף, עובד על ידי דני רכט והופק על ידי רוקפור.

== התקבלות ==
השיר בסגנון הרוק. לדברי מבקר המוזיקה יוסי חרסונסקי, "רוקפור, הרכב שדבק בשירים בשפה האנגלית, מתגלה כאן באחת משיריה היותר רכים-מלודיים-הרמוניים. הטון של הסולן רך, העיבוד לוקח את השיר להרמוניות מופלאה, פופ קלאסי שכזה בהפקתו של דני רכט".<ref name=":0"></ref> הוא הוצג כמועמד לכניסה ל"מקום בצמרת" (מצעד הפזמונים הישראליים השבועי של רשת ג') ב-16 ביולי 1991, ובשבוע שלאחר מכן דורג במקום ה-29. ב-6 באוקטובר הגיע למקום ה-11 במצעד, ב-3 בנובמבר עלה למקום השביעי וב-17 בנובמבר הגיע למקום החמישי.

הלהקה ביצעה את שירה בהופעה חיה בתוכנית "זהו זה!", והפיקה לו קליפ (שבו מבוצע השיר במפעם מהיר יותר) בבימויו של ירון בן חורין, שנוצר ערב פרסומו של האלבום. עם צאתו אמר מלחין השיר אמיר צורף בריאיון לעיתון "חדשות" כי הוא "בהחלט מעביר את רוח הלהקה ואת רוח השיר [...] רוק רך מצד אחד, ומצד שני רוק קשה יותר. יש בתקליט דברים מאוד מסחריים ו'מְכירים' ולעומת זאת דברים מאוד נסיוניים [...] 'כעס', מסתבר, הוא האמצע בין שתי האפשרויות".

== תוכן השיר ==
על תוכן השיר סיפרה גורדון שמאז שהחלה לכתוב טקסטים, היא כתבה בלשון זכר מאחר שההשפעות המוזיקליות שלה הגיעו מעולם של יוצרים גברים. מאחר שהשיר הזה נכתב מלכתחילה בשביל גבר, היא התענגה לכתוב את השיר שיוצא מפיו של גבר שנפרד מבת זוגו אבל הכול עוד בוער בקרבו – "הכעס כבר נעול אבל עדיין מטלטל".<ref name=":0" /> השיר זכה לשבחי המבקרים ולהשמעות רבות. אלי לולאי, סולן רוקפור, סיפר שהקהל שהגיע להופעות חיכה לביצוע של הכעס: "הופענו ב'לוגוס' מול 15–20 איש, ממש לא הבינו את זה וחיכו שנשיר את 'הכעס' כדי שיהיה משהו שכן מכירים".

== גרסאות כיסוי ==
השיר זכה לכ־30 ביצועים וגרסאות כיסוי על ידי אמנים שונים בעברית ונכלל בעשרה אלבומים שונים.<ref name=":1"></ref> כמו כן בוצעו לשיר גרסאות נוספות בשפות זרות, בהן של רעות יהודאי ועמירם עיני (בתרגומו של עיני) מ-2014.

לשיר גרסת כיסוי של רמי קלינשטיין שנוצרה במסגרת הפרויקט המוזיקלי "עבודה עברית". קלינשטיין ציין שהופתע שהשיר נכתב על ידי יוצרת מאחר שהוא מאוד "גברי ובוגר". אמנים נוספים שביצעו גרסאות לשיר: להקת מריונטה סול, אבירם קינן, רעות יהודאי ועמירם עיני, אלדד גואטה, גילי רייכנטל ורונית שחר, שלישיית אלון הלל, שרון חזיז אורנה דץ ומיכל אמדורסקי, שמעון גרשון ומלי לוי.<ref name=":1" />

== קישורים חיצוניים ==

* 
* 
* 

== הערות שוליים ==

קטגוריה:שירי 1991
קטגוריה:סינגלים מ-1991
קטגוריה:שירי רוקפור (להקה)
קטגוריה:שירים בעברית
קטגוריה:שירים שנכתבו על ידי טל גורדון
קטגוריה:שירים על כעס
קטגוריה:סינגלים שהגיעו למקום הראשון בישראל
זאב הראל

מימין: שר הייצור והסחר של אקוודור [[חוליו חוסה פראדו, שר החוץ של אקוודור חואן קרלוס אולגין, ראש ממשלת ישראל נפתלי בנט, נשיא אקוודור גיירמו לאסו, הראל וסמנכ"ל משרד החוץ לענייני אמריקה הלטינית יונתן פלד, בעת ביקורו של לאסו בישראל ב-2022]]
זאב הראל הוא דיפלומט ישראלי שכיהן כשגריר ישראל באקוודור ובפרגוואי.

==ביוגרפיה==
הראל נולד בירושלים ושירת בצה"ל בחטיבת הצנחנים עד שחרורו בדרגת רב-סרן. הוא למד באוניברסיטה העברית ויש לו תואר ראשון בהיסטוריה של האנתרופולוגיה ותואר שני בחינוך.

לפני שמונה לשגריר, הראל שירת במספר תפקידים במשרד החוץ ובנציגויות ישראליות בסרי לנקה, ירדן, קוסטה ריקה, מקסיקו וארצות הברית.

בתחילת 2017 הוחלט למנות אותו לשגריר ישראל בפרגוואי, והוא החל את כהונתו כשהגיש כתב האמנה לנשיא הוראסיו קארטס בספטמבר באותה שנה. במאי 2018, במהלך כהונתו של הראל, ממשלו של קארטס העביר את שגרירות פרגוואי בישראל מגוש דן לבירתה בירושלים, ופרגוואי הפכה לאחת מקומץ מדינות שבחרו לעשות כן. עם זאת, הנשיא מריו אבדו בניטס שעלה לשלטון מספר חודשים לאחר מכן החליט להחזיר את שגרירות פרגוואי לגוש דן בחודש ספטמבר; בתגובה ראש ממשלת ישראל ושר החוץ בנימין נתניהו הורה לסגור את שגרירות ישראל בפרגוואי ואנשי השגרירות, ובתוכם הראל, נאלצו לשוב לישראל.

במרץ 2019 הוחלט למנות אותו לשגריר ישראל באקוודור, והוא החל את כהונתו באוגוסט באותה שנה. בספטמבר 2023 הוא סיים את כהונתו.

==קישורים חיצוניים==

==הערות שוליים==

קטגוריה:בוגרי האוניברסיטה העברית בירושלים
קטגוריה:שגרירי ישראל באקוודור
קטגוריה:שגרירי ישראל בפרגוואי
קטגוריה:ישראלים שנולדו במאה ה-20
פיגמה

פיגמה (באנגלית: Figma) היא אפליקציית אינטרנט שיתופית המיועדת לעיצוב ממשק משתמש וחוויית משתמש עבור יישומי רשת ואפליקציות מובייל.

מערך התכונות של פיגמה מתמקד בעיצוב ממשקי משתמש וחוויית משתמש, מאפשר שיתוף פעולה בזמן אמת ומנגיש מגוון כלי עריכת גרפיקה וקטורית למשתמשי דסקטופ (כולל תכונות לא מקוונות) ומשתמשי פלטפורמות ניידות וטלפונים חכמים מבוססי מערכות ההפעלה אנדרואיד ו-iOS.

התוכנה הושקה בשנת 2012, כעבור כעשר שנים, בספטמבר 2022 ניסתה חברת התוכנה אדובי על רכישתה של התוכנה, המציעה שירות מקביל בשם אדובי XD. אולם בסוף שנת 2023, בוטל המיזוג עכב התערבותה של רשות ההגבלים באירופה.

==ראו גם==
* Sketch 
==קישורים חיצוניים==

* 

קטגוריה:תוכנות לעיבוד תמונה וקטורית
קטגוריה:יישומי מחשב
קטגוריה:מחשוב ענן
מאיר הוברמן

מאיר הוברמן (נולד: 18 באפריל 1953) הוא מוזיקאי, איש רדיו ומשורר ישראלי.

==ביוגרפיה==
הוברמן נולד בתל אביב לדינה וצבי. הוא גדל ברמת גן, למד בבית הספר הטכני של חיל האוויר בחיפה. הוא שירת בחיל האוויר. במלחמת יום הכיפורים הוצב בבסיס רפידים בסיני. לאחר שירותו הצבאי למד כלכלה באוניברסיטת תל אביב. הוברמן עבד בחברת נמלי ישראל כאיש מחשבים במשך כשלושים שנה. לאחר צאתו לגמלאות למד במגמת קולנוע בבית ספר "חשיפה" והוא בוגר בית הספר מנשר לאמנות במגמת כתיבה. לומד פיתוח קול אצל גלי אלון.
הוברמן היה נשוי לאורנה שהלכה לעולמה, והוא אב לתאומות.

==קריירה==
בשנת 2018 הוציא את ספר השירה הראשון שלו, "איפה טעינו" ובו שירים שכתב בנושאים פוליטיים וחברתיים. השיר "בשדה חיטה" מתוך ספרו פורסם במדור הספרות של עיתון הארץ, והוא גם השיר הראשון שהולחן על ידו לאלבומו "חלומות צריך להגשים מהר".

הוברמן הוא עורך מוזיקלי בתוכנית הרדיו "פטרוק לילה".

הוברמן למד פסנתר אצל עינב ג'קסון כהן, והיא זו שהציעה לו להלחין ולהקליט את שיריו ובהמשך – גם להוציא אלבום. ביוני 2020 יצא הסינגל הראשון שאותו כתב - "בשדה חיטה". את השיר הלחין במשותף עם ג'קסון כהן. הסינגל "סליחה לא אני", שאותו שר עם עומר מושקוביץ, יצא בספטמבר אותה שנה. את השיר הפיק מוזיקלית תמיר גורדין.

באוקטובר 2020 יצא הסינגל "עוד יום" שכתב לזכר אשתו אורנה, וגם אותו הלחין עם ג'קסון כהן. בסינגל משתתפים מאיה בלזיצמן, יהוא ירון, יעל איזנברג וג'קסון כהן. גרסת האולפן של השיר "בשדה חיטה" יצאה בדצמבר בהשתתפות איזנברג, עדי רותם וג'קסון כהן.

בשנת 2021 יצאו הסינגלים ה"גשם כבד" ו"תופס עננים". השיר "גשם כבד" נבחר כאחד משירי השנה בתוכניתו של לאון פלדמן ברדיו הקצה. התוכנית "מחשבות באמצע החיים", המשודרת ברדיו ליפס, שידרה תוכנית בהשתתפות אמנים ששרו משיריו.

אלבומו הראשון של הוברמן, "חלומות צריך להגשים מהר", יצא ב-4 בספטמבר 2022 בהפצה דיגיטלית של הלייבל "קמע". הוא זכה לשבחים רבים ושיריו הושמעו בגלגלצ, ברדיו הקצה ובתחנות נוספות. את עטיפת האלבום אייר ועיצב ערן צלגוב, שגם כתב את השיר "כל הציפורים" שהוברמן שר עם גלי אלון.

בספטמבר 2022 הקדישה התוכנית "הבמה המרכזית", שמגיש רובי רבינוביץ' ברדיו קסם, שעה לשיריו של הוברמן.
עם צאת אלבומו החל הוברמן לעבוד על שירים חדשים עם היוצרות שני פלג ורחל ירון.
לצד יצירתו השתתף הוברמן במספר קליפים של הזמרות-היוצרות עומר מושקוביץ, גלי אלון ונומקה (נעם סדן).

==יצירות==
* "איפה טעינו" ספר שירה (2018)
* חלומות צריך להגשים מהר - אלבום שירים (2022)

==קישורים חיצוניים==

* 
* 
* 

==הערות שוליים==

קטגוריה:מוזיקאים ישראלים
קטגוריה:משוררים ישראלים
קטגוריה:עורכים מוזיקליים ברדיו הישראלי
קטגוריה:ישראלים שנולדו ב-1953
ג'מיני 10

ג'מיני 10 (באנגלית:Gemini 10) הייתה טיסת החלל המאוישת השמינית בתוכנית החלל ג'מיני של נאס"א. החללית שוגרה לחלל ב-18 ביולי 1966 יחד עם האסטרונאוטים ג'ון יאנג ומייקל קולינס, ומטרתה העיקרית הייתה ביצוע פעילות חוץ-רכבית.

== הצוות ==
* טייס: ג'ון יאנג
* טייס משנה: מייקל קולינס

===צוות גיבוי===
* טייס: אלן בין
* טייס משנה: קליפטון ויליאמס

== השיגור והטיסה ==
ב-18 ביולי שוגר "טיל מטרה" שאיתו היה מתוכנן לבצע חיבור. כ-100 דקות אחריו בוצע שיגור של החללית ג'מיני 10. במהלך השיגור היו כמה בעיות אך הוא הסתיים בהצלחה.

לאחר מגע עם טיל מטרה על מסך המכ"ם בוצעו מספר תמרונים ובסופו של דבר בוצע עגינה. לאחר העגינה מייקל קולינס ביצע פעילות חוץ-רכבית. במהלך הפעילות הוא ביצע מספר צילומים של שביל החלב. הפעילות נמשכה 49 דקות. לאחר ניתוק מטיל המטרה בוצע פעילות חוץ-רכבית נוספת. במהלך הפעילות המרחק בין החלליות היה כ-3 מ'. קולינס הגיע לטיל מטרה ואסף ממנה מכשיר שאסף מטאוריטים קטנים. הפעילות נמשכה 39 דקות.

במהלך הטיסה אסטרונאוטים ביצוע ניסויים נוספים.

הנחיתה התרחשה כ-5.6 ק"מ מהמיקום המתוכנן. 

במשך שנים החללית הייתה מוצבת במוזיאון המדע האוסלו. בשנת 2002 היא הוחזרה לארצות הברית.

== קישורים חיצוניים ==

* [https://web.archive.org/web/20090621232459/https://mira.hq.nasa.gov/history/ws/hdmshrc/all/main/DDD/39987.pdf נאס"א - תיאור הטיסה] 
* [https://nssdc.gsfc.nasa.gov/nmc/spacecraft/display.action?id=1966-066A תיאור משימה ג'מיני 10]
* [https://web.archive.org/web/20090621232459/https://mira.hq.nasa.gov/history/ws/hdmshrc/all/main/DDD/39987.pdf דיווח לעיתונות]
* [http://www.spacefacts.de/mission/english/gemini-10.htm תיאור המשימה]

קטגוריה:תוכנית ג'מיני
קטגוריה:1966 בארצות הברית
דארן סוטו

דארן מייקל סוטו (באנגלית: Darren Michael Soto; נולד ב-25 בפברואר 1978) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס התשיעי של מדינת פלורידה. סוטו, חבר המפלגה הדמוקרטית, נבחר לראשונה לקונגרס בבחירות 2016, וטרם היבחרו לשם היה חבר בבית המחוקקים של פלורידה – תחילה בסנאט ולאחר מכן בבית הנבחרים המדינתי.

== ביוגרפיה ==
סוטו נולד ברינגווד שבניו ג'רזי, בן לאב פוארטו ריקני, א. לו סוטו, ולאם ממוצא איטלקי, ג'ין סוטו. כתלמיד בבית הספר התיכון האזורי של לייקלנד, סוטו שאף ללמוד באוניברסיטת ייל, אך לימים אמר לעיתון "The Record" כי סיכוייו להתקבל לאוניברסיטה יוקרתית זו נפגעו בשל חוסר הנכונות של מוריו לכתוב עבורו המלצות בשעה שהיו מעורבים בסכסוך עבודה עם הנהלת המחוז החינוכי. בסופו של דבר, את לימודיו הגבוהים השלים באוניברסיטת ראטגרס-ניו ברנזוויק, שם קיבל תואר ראשון, ובבית הספר למשפטים של אוניברסיטת ג'ורג' וושינגטון.

בשנת 2006 התמודד סוטו אל בית הנבחרים של פלורידה במחוז הבחירה ה-40, ואתגר ללא הצלחה את נציג המחוז המכהן, אנדי גרדינר. באפריל 2007 לעומת זאת זכה בבחירות המקדימות של המפלגה הדמוקרטית, ונבחר להחליף את ג'ון קיניונס (Quiñones) המתפטר. בבחירות מיוחדות גבר על מועמד המפלגה הרפובליקנית טוני סוארז ב-285 קולות בלבד. סוטו נבחר מחדש ב-2008 וב-2010, וכהונתו תמה ב-12 בנובמבר 2012.

במהלך שלוש תקופת כהונתו בבית הנבחרים של פלורידה, תמך סוטו בחקיקות לבלימת מרוצי רחוב בלתי-חוקיים, העביר את חוק הטבת המוות ע"ש לוחם האש ג'ון קארי שנועד להגן על משפחות של לוחמי אש שנהרגו בתאונות אימונים. בשנת 2012, מחוזות הבחירה בסנאט של פלורידה שורטטו מחדש לאחר מפקד האוכלוסין של ארצות הברית ב-2010, וסוטו בחר שלא להתמודד שוב לבית הנבחרים המדינתי, אלא להתמודד במחוז ה-14 החדש שנוצר, שכלל בעיקר אזורים לטינים במחוזות אורנג', אוסיאולה ופולק. הוא זכה במועמדות מפלגתו ללא התנגדות והביס את המועמד הרפובליקני ויל מקברייד עם למעלה מ-70% מקולות הבוחרים.

בשנת 2013 הצביע סוטו בעד חקיקה לזירוז הגישה לרישיון נהיגה עבור מהגרי תוכנית DREAM, אך בסופו של הוטל עליה וטו בידי מושל פלורידה ריק סקוט, מה שהצית גל הפגנות ברחבי המדינה.

בבחירות 2016 התמודד סוטו אל הקונגרס של ארצות הברית. סוטו זכה במועמדות המפלגה הדמוקרטית לייצוג מחוז הקונגרס התשיעי של פלורידה בבית הנבחרים של ארצות הברית במקומו של אלן גרייסון, שפרש כדי להתמודד לסנאט של ארצות הברית. סוטו גרף 36% מהקולות בבחירות מקדימות שבהן היו ארבעה מתמודדים. בבחירות הכלליות ניצח סוטו את המועמד הרפובליקני ויין ליבניצקי עם 57% מהקולות, והושבע לתפקידו ב-3 בינואר 2017.

סוטו הוא חבר הקונגרס הראשון ממוצא פוארטו ריקני שנבחר לקונגרס מטעם פלורידה. בשבועות הראשונים לכהונתו בקונגרס מינתה אותו מנהיגת הסיעה הדמוקרטית ננסי פלוסי לאחד משלושת החברים החדשים בוועדת ההיגוי והמדיניות הדמוקרטית לקונגרס ה-115.

== קישורים חיצוניים ==

* 

* 

==הערות שוליים==

קטגוריה:אמריקאים ממוצא איטלקי
קטגוריה:אמריקאים ממוצא פוארטו ריקני
קטגוריה:בוגרי אוניברסיטת ראטגרס
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:חברי בית המחוקקים של פלורידה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מפלורידה
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1978
תני לו ללכת

תני לו ללכת הוא אלבום האולפן השני של הזמר הישראלי חיים אוליאל. את האלבום הוציאה לאור באוקטובר 2002 חברת התקליטים הד ארצי בפורמט תקליטור בלבד בקטלוג 64394. בין הסינגלים שנכללו מהאלבום נמנים "תני לו ללכת", "התקשרי אלי" ו"אני אוהב אותך".

== רשימת רצועות ==

== הערות שוליים ==

קטגוריה:אלבומי 2002
קטגוריה:אלבומי חיים אוליאל
קטגוריה:אלבומים בעברית
קטגוריה:אלבומי חברת הד ארצי
אנטוניו נוסא

אנטוניו ארומונסלה נורדבי נוסא (בנורווגית: Antonio Eromonsele Nordby Nusa; נולד ב-17 באפריל 2005) הוא כדורגלן נורווגי, המשחק בקבוצת ר.ב. לייפציג מהבונדסליגה ובנבחרת נורווגיה.

== קריירה ==
נוסא נולד בנורווגיה, לאב ממוצא ניגרי. הוא החל את הקריירה שלו בלונגהאוס, ובגיל 13 עבר למחלקת הנוער סטאבק. הוא ערך את הופעת הבכורה שלו בקבוצה הבוגרת ב-30 מאי 2021 נגד רוזנבורג, משחק אותו הפסידה קבוצתו 2–4. ב-27 ביוני כבש שער בכורה, בהפסד 1–4 לבודה/גלימט.

במהלך יום ההעברות האחרון של קיץ 2021 חתם בקלאב ברוז'. ב-13 בפברואר 2022 ערך הופעת בכורה, בניצחון 0–2 על שרלרואה. ב-8 במאי כבש שער בכורה, בניצחון 0–2 על רויאל אוניון סן-ז'ילואז. ב-13 בספטמבר 2022, כבש שער בהופעת הבכורה שלו בליגת האלופות בניצחון 0–4 על פורטו.

באוגוסט 2024 חתם נוסא על חוזה לחמש שנים בר.ב. לייפציג מהבונדסליגה.

==קריירה בינלאומית==
נוסא שיחק בכל הנבחרות הצעירות של נורווגיה. באוגוסט 2023 זומן נוסא לראשונה לסגל נבחרת נורווגיה הבוגרת, למשחק ידידות מול ירדן. במשחק זה הבקיע נוסא את השער הראשון בניצחון הנורווגי בתוצאה 6-0. 

== תארים ==
קלאב ברוז

* אליפות: 2021/2022, 2023/2024
* הסופר קאפ הבלגי: 2022

== קישורים חיצוניים ==

קטגוריה:כדורגלנים נורווגים
קטגוריה:חלוצי כדורגל נורווגים
קטגוריה:כדורגלני סטאבק
קטגוריה:כדורגלני קלאב ברוז'
קטגוריה:כדורגלני ר.ב. לייפציג
קטגוריה:כדורגלני נבחרת נורווגיה
קטגוריה:ספורטאים זרים בבלגיה
קטגוריה:ילידי 2005
תני לו ללכת (שיר)

תני לו ללכת הוא סינגל שהוקלט על ידי הזמר הישראלי חיים אוליאל בהשתתפות שאנן סטריט. את השיר הוציאה לאור בשנת 2002 חברת התקליטים הד ארצי, והוא נכלל כרצועה הראשונה והמובילה באלבום האולפן השני של אוליאל, תני לו ללכת.

== על השיר ==
"תני לו ללכת" נכתב והולחן על ידי אוליאל, והופק על ידי מאיר עמר. ב-21 ביולי הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-16. ב-11 באוגוסט עלה למקום העשירי – המיקום הגבוה ביותר אליו הגיע. ב-13 באוקטובר, לאחר שמונה שבועות צעידה, יצא מהמצעד.

== מיקומי שיא ==

== הערות שוליים ==

קטגוריה:שירי 2002
קטגוריה:סינגלים מ-2002
קטגוריה:שירי חיים אוליאל
קטגוריה:שירים בעברית
קטגוריה:שירים על בדידות
קטגוריה:שירים על פרידה
קטגוריה:סינגלים בהוצאת הד ארצי
התקשרי אלי

התקשרי אלי הוא סינגל שהוקלט על ידי הזמר הישראלי חיים אוליאל בהשתתפות גלי עטרי. את השיר הוציאה לאור בשנת 2002 חברת התקליטים הד ארצי, והוא נכלל כרצועה השישית באלבום האולפן השני של אוליאל, תני לו ללכת.

== על השיר ==
"התקשרי אלי" נכתב והולחן על ידי אוליאל, והופק על ידי מאיר עמר. ב-1 בספטמבר הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-11. ב-6 באוקטובר עלה למקום העשירי – המיקום הגבוה ביותר אליו הגיע. ב-27 באוקטובר, לאחר ארבעה שבועות צעידה, יצא מהמצעד.

== מיקומי שיא ==

== הערות שוליים ==

קטגוריה:שירי 2002
קטגוריה:סינגלים מ-2002
קטגוריה:שירי חיים אוליאל
קטגוריה:שירי גלי עטרי
קטגוריה:שירים בעברית
קטגוריה:שירים על שיחות טלפון
קטגוריה:סינגלים בהוצאת הד ארצי
אני אוהב אותך (שיר של חיים אוליאל)

אני אוהב אותך הוא סינגל שהוקלט על ידי הזמר הישראלי חיים אוליאל. את השיר הוציאה לאור בשנת 2002 חברת התקליטים הד ארצי, והוא נכלל כרצועה השנייה באלבום האולפן השני של אוליאל, תני לו ללכת.

== על השיר ==
"אני אוהב אותך" נכתב והולחן על ידי אוליאל, והופק על ידי מאיר עמר. ב-3 בנובמבר הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-20. ב-8 בדצמבר עלה למקום התשיעי – המיקום הגבוה ביותר אליו הגיע. ב-29 בדצמבר, לאחר שבעה שבועות צעידה, יצא מהמצעד.

== מיקומי שיא ==

== הערות שוליים ==

קטגוריה:שירי 2002
קטגוריה:סינגלים מ-2002
קטגוריה:שירי חיים אוליאל
קטגוריה:שירים בעברית
קטגוריה:שירי אהבה בעברית
קטגוריה:סינגלים בהוצאת הד ארצי
צפיפות פיקסלים

תמונה המראה גרף של היחס בין פיקסלים לאינץ' אחד.
צפיפות פיקסלים הוא מושג המתקשר לאיכות תמונה במסכים, הוא מבטא כמה פיקסלים נמצאים לאינץ' או סנטימטר.

יחידותיה של צפיפות הפיסקלים היא (Pixle Per Inch) PPI כלומר כמות פיקסלים לאינץ', או (Pixle Per CentiMeter) PPCM כלומר כמות פיקסלים לסנטימטר.

== הגדרה ==
צפיפות פיקסלים הוא יחידה שמבטא את זה ששכל שיש יותר ממנו (כלומר המספר גבוה יותר) - בהכרח התמונה חדה יותר לכל גודלי המסכים, זאת בניגוד לרזולוציה (כלומר מספר הפיקסלים במסך) שלא מעיד זאת לכל גודלי המסכים, אלא רק לאותו גודל של מסך.

רזולוציה זו כמות הפיסלים שיש במסך, ומסכים משתנים בגודלם בין מכשירים, כלומר מסך גדול עם רזולוציה גבוהה יותר לא בהכרח יותר חד ממסך קטן יותר עם רזולוציה נמוכה יותר, שכן יכול להיות שבעוד שהרזולוציה גבוהה יותר לפי יחס מסוים, המסך גדול הרבה יותר מאותו יחס, וזה פרט שיכול לגרום לאיכות התמונה להיות פחות חדה. היות שיש נתון קבוע (פיקסל) ונתון משתנה (המסך) - אין רזולוציה גבוהה יותר יכולה להגיד איזה מסך חד יותר.

עם זאת, צפיפות פיקסלים היא כמה פיקסלים יש באינץ' / סנטימטר, דבר שלא משתנה ולכן אם צפיפות פיקסלים במכשיר אחד גבוהה מצפיפות פיקסלים במכשיר אחר - בהכרח האיכות של התמונה בו יותר טובה, שכן המסך פה אינו פריט נצרך. היות שיש שני נתונים קבועים (פיקסל ואינץ' / סנטימטר) - בהכרח צפיפות פיקסלים גבוהה יותר יכולה לומר איזה מסך חד יותר.

==הערות שוליים==

קטגוריה:יחסים הנדסיים
קטגוריה:טכנולוגיות מסכים
לפי שעה

לפי שעה הוא אלבום האולפן השלישי והאחרון של הזמר הישראלי חיים אוליאל. את האלבום הוציאה לאור בשנת 2006 חברת התקליטים הד ארצי בפורמט תקליטור בלבד בקטלוג 64035. אף סינגל מתוכו לא נכנס למצעד הפזמונים השבועי של רשת ג', והוא נחשב לפחות מוצלח משני אלבומיו הקודמים: תני לו ללכת (2002) וסנדוק לעג'ב (2000).

== רשימת רצועות ==

== קישורים חיצוניים ==
* 

== הערות שוליים ==

קטגוריה:אלבומי 2006
קטגוריה:אלבומי חיים אוליאל
קטגוריה:אלבומים בעברית
קטגוריה:אלבומי חברת הד ארצי